Kunlik ishchilar va o‘zini o‘zi band qilganlar uchun «Mening ishim» onlayn-maydoni ishga tushiriladi

Prezidentning 28 apreldagi qarori bilan 2021 yilda yangi ish o‘rinlarini tashkil etish va aholi bandligiga ko‘maklashish bo‘yicha davlat dasturi ma’qullandi. Bu haqda Adliya vazirligi xabar bermoqda.
Uning doirasida joriy yilda quyidagilar amalga oshiriladi:
Shuningdek, 281 289 nafar ishsizlarni bo‘sh va zaxira ish o‘rinlariga joylashtirish belgilangan.

Hujjatga muvofiq, shu yili aholi bandligiga ko‘maklashish uchun quyidagi miqdorlarda subsidiya, nafaqalar va mikrokreditlar ajratiladi:
Qarorga ko‘ra, Bandlik va mehnat munosabatlari vazirligining tuman (shahar) aholi bandligiga ko‘maklashish markazlari huzurida faoliyat yuritayotgan vaqtincha bir martalik ish bilan ta’minlash byurolari Kunlik mehnat markazlari sifatida qayta tashkil etiladi.
Markaz ish izlovchilarni ro‘yxatga oladi, ular to‘g‘risida ma’lumotlar bazasini yuritadi hamda ish beruvchilardan fuqarolarni vaqtincha ishlarga yollash bo‘yicha buyurtmalar oladi.
Markazda vaqtincha ishlarni bajaruvchi shaxslarga ularning doimiy yashash joyidan qat’i nazar (eksterritoriallik tamoyili bo‘yicha), ish qidirayotgan shaxs sifatida ro‘yxatga olingan holda bandlik xizmatlari ko‘rsatiladi.
Bundan tashqari, vaqtincha, mavsumiy va bir martalik ishlarda band bo‘lgan fuqarolarning mehnat faoliyatini samarali tashkil etish bo‘yicha yangi tizim yaratiladi. Jumladan, «barcha uchun ish» tamoyili asosida «Mening ishim» buyurtmalar birjasi onlayn-maydoni ishga tushiriladi.
Unda quyidagilar nazarda tutiladi:
Vaqtincha bir martalik ishlar to‘g‘risidagi kunlik ma’lumotlar va o‘zini o‘zi band qilgan shaxslarning faoliyat turlari (xizmatlari, ishlari) to‘g‘risidagi e’lonlar «Mening ishim» buyurtmalar birjasi onlayn maydoni orqali bepul taqdim etib boriladi.
1 iyulgacha yangi ish o‘rinlarini tashkil etish va aholi bandligiga ko‘maklashish bo‘yicha hisobotlarni yuritish, ularni real vaqt rejimida Davlat soliq qo‘mitasining yagona integratsiyalashgan axborot resurs bazasi bilan monitoring qilishga mo‘ljallangan elektron dastur ishlab chiqiladi.